आयकर विभाग ने 2018-19 की पहली तिमाही में 70 अरब रुपये के रिकॉर्ड रिफंड जारी किए हैं। वित्त मंत्री पीयूष गोयल ने आज यह जानकारी दी। ये रिफंड वित्त वर्ष 2017-18 की अप्रैल-जून तिमाही में जारी 55.52 अरब रुपये के रिफंडों से करीब 26 फीसदी अधिक हैं। गोयल ने कहा, 'वित्त वर्ष 2019 की पहली तिमाही में 99 फीसदी रिफंड जारी कर दिए गए हैं। यह आंकड़ा एक तिमाही में सबसे अधिक होने की संभावना है।' सरकार ने अभी आंकड़े जारी नहीं किए हैं, इसलिए यह देखने के लिए इंतजार करना होगा कि रिफंड से सरकार के कर संग्रह पर कितना असर पड़ता है।